
SHPALLJE PËR LEVIZJE PARALELE,
NGRITJE NË DETYRË, 
NË KATEGORINË E MESME DHE TË ULËT DREJTUESE



Në zbatim të nenit 26 të ligjit nr. 152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, Vendimit të Këshillit të Ministrave nr. 242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”, si dhe planit vjetor të pranimit 2021, i ndryshuar, Njësia Përgjegjëse e Institutit të Studimit të Krimeve dhe Pasojave të Komunizmit, shpall Procedurën e lëvizjes paralele dhe/ose ngritjes në detyrë për pozicionin: 
· 1 ( një ) - “Drejtor i Drejtorisë së Financës dhe Shërbimeve Mbështetëse”, në ISKK.
· Kategoria e pagës II-B.
	Pozicioni më sipër i ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ende një pozicion është vakant, ai është i vlefshëm për konkurrimin nëpërmjet procedurës së ngritjes në detyrë.



Për procedurat (lëvizje paralele, ngritje në detyrë) aplikohet në të njëjtën kohë!
	Afati për dorëzimin e Dokumenteve:
01.06.2021

05.06.2021

	Shih procedurat përkatëse
Lëvizja paralele 

 Ngritje në detyrë 



	Përshkrimi përgjithësues i punës për pozicionin si më sipër është:



Misioni i Drejtorisë: Drejtoria e Financës dhe Shërbimeve Mbështetëse dhe ka si funksion kryesor mbështetjen e veprimtarisë së institucionit,  nëpërmjet administrimit me efektivitet të fondeve buxhetore, mbajtjen e protokollit, ofrimin e shërbimeve të IT-së, menaxhimin e burimeve njerëzore, si dhe shërbimeve mbështetëse për krijimin e kushteve optimale për zhvillimin e punës në një ambient të përshtatshëm për punonjësit e institucionit.
Qëllimi: Sigurimi, mbështetja, organizimi, krijimi i kushteve të brendshme nëpërmjet menaxhimit ekonomik, efektiv, efiçent të burimeve financiare dhe atyre njerëzore, duke siguruar ISKK se politikat e menaxhimit të burimeve njerëzore ofrojnë shërbime efiçente, që plotësojnë kërkesat e institucionit lidhur me stafin dhe inkurajojnë zhvillimin e personelit, në perputhje të plotë me “Ligjin e nëpunesit civil”. Lidhur me procesin e menaxhimit të fondeve buxhetore siguron zbatimin e  rregullave dhe ligjeve të menaxhimit financiar e kontrollit,  nëpërmjet  ofrimit të një informacioni sa më të saktë kontabël , ruajtjes së dokumentacionit financiar dhe korrespondencës brenda e jashtë insitucionit. në funksion të realizimit të misionit të institucionit . 
Përshkrimi përgjithësues i punës për pozicionin konsiston në: Drejtori i Drejtorisë së Financës dhe Shërbimeve Mbështetëse, ka për detyrë: 
· Menaxhon dhe mbikëqyr veprimtarinë e drejtorisë, nëpërmjet koordinimi dhe ndjekjes së  punës,  për zbatimin e rregullave dhe dispozitave ligjore në menaxhimin e burimeve njerëzore dhe atyre financiare.
· Drejton procedurat bazë të burimeve njerëzore, përfshirë vlerësimin e punës. Propozon ndryshime të përshkrimeve të punës të parashikuara në këtë rregullore në rast të ndryshimeve të strukturës 
· Siguron që burimet në dispozicion të kësaj drejtorie të mirorganizohen në mënyrë që objektivat e përcaktuar të realizohen në afatet kohore të parashikuara, duke siguruar efektivitet të lartë, si edhe një mënyrë të rregullt e korrekte
· Përgatit projekt-urdhra dhe projekt-udhëzime për t’u miratuar nga titullari për organizimin dhe kontrollin e punës në drejtori dhe në institucion, bazuar në detyrat e drejtorisë.
· Koordinon punën e stafit në vartësi dhe jep opinione për hartimin dhe zbatimin e detyrave dhe planeve të punës
· Ndjek krijimin, administrimin, sistemimin, përditësimin dhe ruajtjen e të dhënave të dosjeve  të personelit,  të çdo nëpunësi të institucionit (dosjen individuale).
· Propozon masa administrative për punonjësit e vartësisë, kur në mënyrë të përsëritur nuk zbatojnë detyrat e ngarkuara dhe kryejnë veprime që janë në kundërshtim me aktet ligjore e nënligjore në fuqi
· Harton projektprogramin buxhetor afatmesëm dhe vjetor të institucionit duke përcaktuar nevojat për fonde, sipas programeve, produkteve dhe aktiviteteve përbërëse të tyre 
· Ndjek në vijimësi zbatimin e buxhetit të institucionit, në përputhje me drejtimet kryesore te miratuara nga Grupi i Menaxhimit Strategjik, ligjin përkatës te buxhetit të shtetit,  si dhe raporton problematikat e ndryshme që dalin gjatë zbatimit të tij
· Harton raportet e monitorimit të zbatimit të buxhetit bazuar në legjislacionin në fuqi
· Përgatit, analizon e raporton monitorimin e realizimeve financiare të institucionit me objektivat e arritur dhe informon për ecurinë e tyre
· Kryen transferimet e fondeve, sipas udhëzimeve të buxhetit dhe nevojave
· Drejton punën për mbarëvajtjen e protokollit, postës së zakonshme dhe postës sekrete në institucion. 
· Raporton periodikisht për vendimmarrjen, në funksion të realizimit të objektivave si dhe të pasqyrave financiare vjetore.
· Ndjek prokurimin publik të mallrave, shërbimeve, investimeve, si dhe çdo shpenzim tjetër që kryhet konform fondeve buxhetore të miratuara për institucionin dhe rregullave në fuqi.
· Siguron garantimit para nepunesit Autorizues të shkresave/urdhrave me karakter financiar, lidhur me ligjshmërinë, rregullshmërinë dhe respektimin e parimeve të ekonomicitetit, eficiencës dhe efektivitetit; 
· mbikëqyr dhe menaxhimon me efektivitet stafin në varësi funksionale të tij, si dhe përgjigjet për ruajtjen e nivelit të tyre profesional; i
· Identifikon  dhe krijon regjistrit të riskut, vlerësimin, kontrollin e risqeve që vënë në rrezik arritjen e objektivave dhe realizimin me sukses të veprimtarive të strukturave që drejton; 
· Ndjek procesin e dokumentimit të të gjitha transaksionet financiare, mbajtjen e sistemit të kontabilitetit dhe garantimin e gjurmës së auditimit për të gjitha proceset që ndodhin në njësi. Pranimin ose jo të dokumentacionit, bazuar në kontrollet pas faktit, në përputhje me kërkesat e legjislacionit në fuqi;
· Ndjek, kontrollon dhe përgjigjet për miradministrimin e pasurisë së institucionit dhe zbatimin e rregullave të dokumentimit, qarkullimit dhe lëvizjes së vlerave materiale e monetare sipas kërkesave të dispozitave ligjore në fuqi
· Siguron mbledhjen dhe arkëtimin e gjobave.
· Në cilësinë e administratorit të sistemit të prokurimit, kryen proceduren e miratimit të regjistrin vjetor të parashikimit 
· Monitoron dhe rishikon aktivitetet e prokurimit dhe dokumentat e tenderit, në mënyrë që të sigurojë që procedurat dhe kontrolli përkatës të jenë zbatuar në kohën e duhur nga punonjësit e varësisë; 
· Në fund të vitit ndjek dhe mbikëqyr hartimin dhe dorëzimin e Regjistrit përmbledhës për Realizimin e Prokurimeve publike, konform afateve të percaktuara ne ligj. 
· Organizon dhe drejton punën administrative për realizimin e objektivave të shërbimit të prokurimeve, ndjek dhe kontrollon zbatimin e detyrave të dhëna nga titullari i institucionit, si dhe realizimin e regjistrit të prokurimeve
· Ndjek realizimin e prokurimeve duke informuar titullarin çdo katërmujor ose sa herë që i kërkohet, për ecurinë e procedurave të prokurimit
· Përgatit informacione periodike në bashkëpunim me personat e ngarkuar për zbatimin e kontratave, lidhur me zbatimin e tyre, problemet që ato kanë,si dhe propozimet për zgjidhjen e tyre.
· Merr pjesë personalisht në hartimin e rregulloreve, udhëzimeve për dokumentimin, administrimin dhe qarkullimin e vlerave materiale dhe monetare sipas legjislacionit në fuqi. 
· Koordinon punën me Ministrinë e Financave dhe Ekonomise,  Degën e Thesarit dhe strukturat e tjera financiare për planifikimin dhe zbatimin e buxhetit.
· Mban pozicionin e Nëpunësit Zbatues të ISKK  dhe kryen të gjitha funksionet që i ngarkohen këtij roli në legjislacionin në fuqi, përfshirë dhe analizën e riskut.
· Kujdeset për funksionimin e mjeteve të komunikimit si dhe për përmbushjen e shërbimeve të tjera të nevojshme për veprimtarinë e institucionit. 
I-Lëvizja paralele
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.
	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
· të jetë nëpunës civil i konfirmuar, brenda të njëjtës kategori për të cilën aplikon (kategoria II-B);  
· të mos ketë masë disiplinore në fuqi (të vërtetuar me një dokument nga institucioni);
· të ketë të paktën vlerësimin e fundit  pozitiv “mirë”  apo “shumë mirë”. 
Kandidatët duhet të plotësojnë kriteret e veçanta si vijon:
a) të zotërojnë një diplomë “Master Shkencor” të nivelit të dytë (DND), në Shkencat Ekonomike. Edhe diploma e nivelit “Bachelor” duhet të jetë në të njëjtën fushë. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi);
b) përvoja: 
-  mbi 5 vite në pozicione të nivelit të ulët drejtues. Përbën avantazh eksperienca e punës  në strukturat e menaxhimit, hartimit të projekt buxhetit  mbi 5 vite. 
Tjetër: 
· njohuri shumë të mira profesionale, në fushën e legjislacionit, procedurave sipas veprimtarisë që mbulon drejtoria, njohuri shumë të mira të procedurave administrative; 
· aftësi për të përcaktuar objektivat, vendosur prioritete dhe respektuar afatet;
· aftësi për të planifikuar, rishikuar dhe drejtuar punën e stafit nën varësi;
· aftësi shumë të mira komunikimi, prezantimi, aftësi analitike dhe fleksibilitet në pranimin e metodave dhe procedurave të reja;
· të ketë aftësi të mira në menaxhimin e stafit dhe të punës në grup;
· të zotërojë të paktën një gjuhë të huaj (preferenca gjuha angleze). Përbën avantazh njohja e një gjuhe të dytë të BE-së;  
· të njohë dhe të përdorë lirisht kompjuterin dhe programet bazë të tij si dhe programet financiare; 
· kërkohet një nivel gjykimi kompleks për të analizuar dhe interpretuar informacionet e mbledhura si dhe për të zgjidhur në një kohë të shkurtër problemet e natyrës teknike që mund të lindin gjatë menaxhimit.

	1.2
	DOKUMENTACIONI, MËNYRA DHE AFATI I DORËZIMIT



Kandidatët duhet të dorëzojnë pranë Zyrës së protokollit të Institutit të Studimit të Krimeve dhe Pasojave të Komunizmit , ku ndodhet pozicioni për të cilin ata dëshirojnë të aplikojnë, dokumentet si më poshtë:
1) jetëshkrimi i plotësuar në përputhje me dokumentin tip që e gjeni në lidhjen http://dap.gov.al/vende-vakante/udhezime-dokumenta/219-udhezime-dokumenta
2) fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë, të përcillet njehsimi nga Ministria e Arsimit, Sportit dhe Rinisë;
3) fotokopje të librezës së punës (të gjithë faqet që vërtetojnë eksperiencën në punë);
4) fotokopje të letërnjoftimit (ID);
5) vërtetim të gjendjes shëndetësore;
6) Vetëdeklarim të gjendjes gjyqësore;
7) letër motivimi për aplikim në vendin vakant;
8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;
9) një numër kontakti dhe adresën e plotë të vendbanimit;
10) aktin e emërimit si nëpunës civil;
11) formularin e vetëdeklarimit për garantimin e integritetit të personave që zgjidhen, emërohen ose ushtrojnë funksione publike sipas lidhjes http://www.dap.gov.al/legjislacioni/udhezime-manuale/104-formularin-ivetedeklarimit-per-garantimin-e-integritetit-te-personave-qe-zgjidhen-emerohen-oseushtrojne-funksione-publike; 
12) të dorëzojnë dokumentet e parashikuara në pikën 1.1.
Dokumentet duhet të dorëzohen me postë apo drejtpërsëdrejti në institucion, brenda datës 01.06.2021, në Zyrën e Institutit të Studimit të Krimeve dhe Pasojave të Komunizmit, me adresë: Rr. “George. W. Bush”, Tiranë.
	1.3
	REZULTATET PËR FAZËN E VERIFIKIMIT PARAPRAK



Në datën 03.06.2021, njësia e menaxhimit të burimeve njerëzore (Njësia Përgjegjëse) e Zyrës së ISKK, ku ndodhet pozicioni për të cilin ju dëshironi të aplikoni, do të shpallë në portalin “Shërbimi Kombëtar i Punësimit”, si dhe në faqen zyrtare www.iskk.gov.al, listën e kandidatëve që plotësojnë kushtet dhe kriteret e veçanta. Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga Njësia Përgjegjëse e institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 
	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA



Kandidatët do të vlerësohen në lidhje me:
- Njohuritë mbi Ligjin nr. 10296 datë 08.07.2010, "Për menaxhimin financiar dhe kontrollin", i ndryshuar;
- Njohuritë mbi Ligjin nr. 9936 datë 26.06.2008, "Për menaxhimin e sistemit buxhetor në Republikën e Shqipërisë", i ndryshuar;
- Njohuritë mbi Ligjin nr. 25/2018, "Për kontabilitetin dhe pasqyrat financiare";
- Njohuritë mbi Ligjin nr. 9643 datë 20.11.2006, "Për prokurimin publik", i ndryshuar;
- Njohuritë mbi Ligjin nr. 152/2013 "Për nëpunësin civil", i ndryshuar;
- Njohuritë mbi Ligjin nr. 7961 datë 12.07.1995 "Kodi i Punës i Republikës së Shqipërisë" i ndryshuar;
- Njohuritë mbi Ligjin nr. 9131, datë 08.09.2003, “Për rregullat e etikës në administratën publike”;
- Njohuritë mbi Ligjin nr. 10242, datë 25.02.2010 "Për Institutin e Studimit të Krimeve dhe Pasojave të Komunizmit ne Shqipëri ", i ndryshuar;
- Njohuritë mbi Udhëzimin nr. 30 datë 27.12.2011, " Për menaxhimin e aktiveve të njësisë së sektorit publik", i ndryshuar.
	1.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me dokumentacionin e dorëzuar:
Kandidatët do të vlerësohen nga Komiteti i Pranimit për Lëvizje Paralele (KPLP) i ngritur në ISKK, nëpërmjet dokumentacionit të dorëzuar dhe intervistës së strukturuar me gojë. Totali i pikëve të vlerësimit të kandidateve është 100 pikë, të cilat ndahen përkatësisht: 
· kandidatët do të vlerësohen për përvojën, trajnimet apo kualifikimet e lidhura me fushën, si dhe certifikimin pozitiv ose për vlerësimet e rezultateve individale në punë në rastet kur procesi i certifikimit nuk është kryer. Totali i pikëve për këtë vlerësim është 40 pikë. 
· Kandidatët gjatë intervistës së strukturuar me gojë do të vlerësohen në lidhje me:
a- njohuritë, aftësitë, kompetencën në lidhje me përshkrimin e pozicionit të punës;
b- eksperiencën e tyre të mëparshme;
c- motivimin, aspiratat dhe pritshmëritë e tyre për karrierën.
Totali i pikëve për këtë vlerësim është 60 pikë.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015“Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur” të Departamentit të Administratës Publike http://dap.gov.al/ në lidhjen http://dap.gov.al/2014-03-21-12-52-44/udhezime/426-udhezim-nr-2-date-27-03-2015.
Komisioni në përfundim të vlerësimit njofton individualisht kandidatët që kanë konkuruar për rezultatin e tyre. Kandidatët kanë të drejtë të bëjnë ankim me shkrim në Komisionin e Brendshëm për Lëvizjen Paralele për rezultatin e vlerësimit brenda 3 (tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3 (tre) ditëve kalendarike nga data e përfundimit të afatit të ankimit. Komisioni brenda 24 (njëzetë e katër) orëve pas përfundimit të procedurave të ankimit përzgjedh kandidatin, i cili renditet i pari ndër kandidatët që kanë marrë të paktën 70 pikë.
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



[bookmark: _GoBack]Në përfundim të vlerësimit të kandidatëve, Njësia Përgjegjëse e ISKK do të shpallë fituesin në portalin “Shërbimi Kombëtar i Punësimit” si dhe në faqen zyrtare www.iskk.gov.al. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.
2- NGRITJE NË DETYRË 
	Vetëm në rast se në përfundim të procedurës së lëvizjes paralele, rezulton se ende është pozicion vakant, ai është i vlefshëm për konkurrimin nëpërmjet procedurës së ngritjes në detyrë. 
Këtë informacion do ta merrni në faqen e ISKK-së, pas datës 13/06/2021. 



Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë.
	2.1
	KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA



Kushtet që duhet të plotësojë kandidati në procedurën e ngritjes në detyrë janë: 
a) të jetë nëpunës civil i konfirmuar, në kategorinë e ulët drejtuese III-a ose III-a/1, në rastin e kandidatëve që aplikojnë për procedurën ngritje në detyrë;
b) të mos ketë masë disiplinore në fuqi të vërtetuar me një dokument nga institucioni; 
c) të ketë të paktën vlerësimin e fundit “mirë” apo “shumë mirë”, në rastin e kandidatëve që aplikojnë për procedurën ngritje në detyrë;
d) të plotësojë kushtet e tjera të përcaktuara në Vendimin e Këshillit të Ministrave për klasifikimin e pozicioneve në shërbimin civil. 

Kandidatët duhet të plotësojnë kriteret e veçanta si vijon:
Kandidatët duhet të plotësojnë kriteret e veçanta si vijon:
a) të zotërojnë një diplomë të nivelit “Master Shkencor” në Shkencat Ekonomike. Edhe diploma e nivelit “Bachelor” duhet të jetë në të njëjtën fushë (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).

Përvoja:
·    të kenë të paktën mbi 5 vite përvojë pune në profesion, kandidatët pjesë e shërbimit civil, të kenë  mbi 3 vite punë në administratën publike, në nivelin e ulët drejtues. Përbën avantazh eksperienca e punës  në strukturat e menaxhimit, hartimit të projekt buxhetit  mbi 3 vite. 
Tjetër: 
· njohuri shumë të mira profesionale; në fushën e legjislacionit, procedurave sipas veprimtarisë që mbulon drejtoria, njohuri shumë të mira të procedurave administrative; 
· aftësi për të përcaktuar objektivat, vendosur prioritete dhe respektuar afatet;
· aftësi për të planifikuar, rishikuar dhe drejtuar punën e stafit nën varësi;
· aftësi shumë të mira komunikimi, prezantimi, aftësi analitike dhe fleksibilitet në pranimin e metodave dhe procedurave të reja;
· të ketë aftësi të mira në menaxhimin e stafit dhe të punës në grup;
· të zotërojë të paktën një gjuhë të huaj (preferenca gjuha angleze). Përbën avantazh njohja e një gjuhe të dytë të BE-së;  
· të njohë dhe të përdorë lirisht kompjuterin dhe programet bazë të tij; 
· kërkohet një nivel gjykimi kompleks për të analizuar dhe interpretuar informacionet e mbledhura, si dhe për të zgjidhur në një kohë të shkurtër problemet e natyrës teknike që mund të lindin gjatë menaxhimit.
	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
1) jetëshkrim i plotësuar në përputhje me dokumentin tip që e gjeni në lidhjen http://dap.gov.al/vende-vakante/udhezime-dokumenta/219-udhezime-dokumenta
2) fotokopje të diplomës (përfshirë edhe diplomën Bachelor) dhe listës së notave. Për diplomat e marra jashtë Republikës së Shqipërisë, të përcillet njehsimi nga Ministria e Arsimit, Sportit dhe Rinisë;
3) fotokopje të librezës së punës (të gjithë faqet që vërtetojnë eksperiencën në punë);
4) fotokopje të letërnjoftimit (ID);
5) vërtetim të gjendjes shëndetësore;
6) vetëdeklarim të gjendjes gjyqësore;
7) letër motivimi për aplikim në vendin vakant;
8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj; 
9) një numër kontakti dhe adresën e plotë të vendbanimit; 
10) aktin e emërimit si nëpunës civil;
11) formulari i vetëdeklarimit për garantimin e integritetit të personave që zgjidhen, emërohen ose ushtrojnë funksione publike sipas lidhjes http://www.dap.gov.al/legjislacioni/udhezime-manuale/104-formularin-ivetedeklarimit-per-garantimin-e-integritetit-te-personave-qe-zgjidhen-emerohen-oseushtrojne-funksione-publike; 
12) të dorëzojnë dokumentet e parashikuara në pikën 2.1. 
Dokumentet duhet të dorëzohen me postë apo drejtpërsëdrejti në institucion, brenda datës 05.06.2021, në Zyrën e Sekretarise/Protokollit të Institutit të Studimit të Krimeve dhe Pasojave të komunizmit , me adresë: Rr. “George. W. Bush ”,  Tiranë.
	Të gjithë kandidatët që aplikojnë për procedurën e ngritjes në detyrë do të informohen për fazat e mëtejshme të kësaj procedure: 
· për datën e daljes së rezultateve të verifikimit paraprak; 
· datën, vendin dhe orën ku do të zhvillohet konkurrimi;
· mënyrën e vlerësimit të kandidatëve. 
Për të marrë këtë informacion, kandidatët duhet të vizitojnë në mënyrë të vazhdueshme faqen e ISKK-së duke filluar nga data: 13/06/2021.

	2.3
	REZULTATET PËR FAZËN E VERIFIKIMIT PARAPRAK



Njësia e menaxhimit të burimeve njerëzore (Njësia Përgjegjëse) e ISKK, ku ndodhet pozicioni për të cilin ju dëshironi të aplikoni, do të shpallë në portalin “Shërbimi Kombëtar i Punësimit” si dhe në faqen zyrtare www.iskk.gov.al , listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit (Njësia Përgjegjëse),  ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. Ankesat nga kandidatët paraqiten në Njësinë Përgjegjëse brenda 5 (pesë) ditëve kalendarike nga shpallja e listës dhe ankuesi merr përgjigje brenda 5 (pesë) ditëve kalendarike nga data e depozitimit të saj.
	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI 



Kandidatët do të vlerësohen në lidhje me:
- Njohuritë mbi Ligjin nr. 10296 datë 08.07.2010, "Për menaxhimin financiar dhe kontrollin", i ndryshuar;
- Njohuritë mbi Ligjin nr. 9936 datë 26.06.2008, "Për menaxhimin e sistemit buxhetor në Republikën e Shqipërisë", i ndryshuar;
- Njohuritë mbi Ligjin nr. 25/2018, "Për kontabilitetin dhe pasqyrat financiare";
- Njohuritë mbi Ligjin nr. 9643 datë 20.11.2006, "Për prokurimin publik", i ndryshuar;
- Njohuritë mbi Ligjin nr. 152/2013 "Për nëpunësin civil", i ndryshuar;
- Njohuritë mbi Ligjin nr. 7961 datë 12.07.1995 "Kodi i Punës i Republikës së Shqipërisë" i ndryshuar;
- Njohuritë mbi Ligjin nr. 9131, datë 08.09.2003, “Për rregullat e etikës në administratën publike”;
- Njohuritë mbi Ligjin nr. 10242, datë 25.02.2010 "Për Institutin e Studimit të Krimeve dhe Pasojave të Komunizmit në  Shqipëri ", i ndryshuar;
- Njohuritë mbi Udhëzimin nr. 30 datë 27.12.2011, " Për menaxhimin e aktiveve të njësisë së sektorit publik", i ndryshuar.
	2.5
	MËNYRA E VLERËSIMIT TË KANDIDATËVE 



Kandidatet do të vlerësohen nga Komiteti i  Përhershëm i Pranimit në ISKK, nëpërmjet dokumentacionit të dorëzuar, vlerësimit me shkrim dhe intervistës së strukturuar me gojë. Totali i pikëve të vlerësimit të kandidateve është 100 pikë

Kandidatët do të vlerësohen në lidhje me:

a- vlerësimin me shkrim, deri në 40 pikë;
b- intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë; 
c- jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë. 

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015 të Departamentit të Administratës Publike www.dap.gov.al në lidhjen http://www.dap.gov.al/legjislacioni/udhezime-manuale/54-udhezim-nr-2-date-27-03-2015.
	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Njësia Përgjegjëse e ISKK, do të shpallë fituesin në portalin “Shërbimi Kombëtar i Punësimit”  si dhe në faqen zyrtare www.iskk.gov.al . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet (nëpërmjet adresës së e-mail).
Të gjithë kandidatët pjesëmarrës që aplikojnë për procedurën e ngritjes në detyrë, në këtë procedurë, do të marrin informacion për fazat e mëtejshme të kësaj procedure:
- për datën e daljes së rezultateve të verifikimit paraprak;
-për datën, vendin dhe orën ku do të zhvillohet konkurimi.
Për të marrë këtë informacion, kandidatët duhet të vizitojnë në mënyrë të vazhdueshme faqen e ISKK-së duke filluar nga data 13/06/2021 e në vijim.

Njësia Përgjegjëse
Faqe 10
